กฎกระทรวงการติดต่อผู้มีสิทธิในที่ดินข้างเคียงให้มาระวังแนวเขตในการรังวัดสอบเขตโฉนดที่ดินเฉพาะราย พ.ศ. 2565กฎกระทรวง การติดต่อผู้มีสิทธิในที่ดินข้างเคียงให้มาระวังแนวเขต ในการรังวัดสอบเขตโฉนดที่ดินเฉพาะราย พ.ศ. ๒๕๖๕อาศัยอำนาจตามความในมาตรา ๑๕ วรรคหนึ่ง แห่งพระราชบัญญัติให้ใช้ประมวลกฎหมายที่ดิน พ.ศ. ๒๔๙๗ และมาตรา ๖๙ ทวิ วรรคสี่ แห่งประมวลกฎหมายที่ดิน ซึ่งแก้ไขเพิ่มเติมโดยพระราชบัญญัติแก้ไขเพิ่มเติมประมวลกฎหมายที่ดิน (ฉบับที่ ๔) พ.ศ. ๒๕๒๘ รัฐมนตรีว่าการกระทรวงมหาดไทยออกกฎกระทรวงไว้ ดังต่อไปนี้มาตรา 1 ข้อ ๑ ให้ยกเลิกกฎกระทรวง ฉบับที่ ๓๑ (พ.ศ. ๒๕๒๑) ออกตามความในพระราชบัญญัติให้ใช้ประมวลกฎหมายที่ดิน พ.ศ. ๒๔๙๗มาตรา 2 ข้อ ๒ ในการติดต่อผู้มีสิทธิในที่ดินข้างเคียงให้มาระวังแนวเขต ให้พนักงานเจ้าหน้าที่แจ้งเป็นหนังสือให้ผู้มีสิทธิในที่ดินข้างเคียงมาระวังแนวเขตมาตรา 2 โดยส่งทางไปรษณีย์ลงทะเบียนตอบรับไปยังที่อยู่ของผู้มีสิทธิในที่ดินข้างเคียงตามที่อยู่ที่เคยติดต่อหรือตามที่อยู่ที่ผู้มีสิทธิในที่ดินข้างเคียงได้แจ้งเป็นหนังสือต่อพนักงานเจ้าหน้าที่ และตามที่อยู่ที่พนักงานเจ้าหน้าที่ตรวจสอบได้ แห่งละหนึ่งฉบับ เว้นแต่ในกรณีที่มีที่อยู่เพียงแห่งเดียวมาตรา 2 ให้แจ้งไปยังที่อยู่นั้นหนึ่งฉบับ กรณีที่ผู้มีสิทธิในที่ดินข้างเคียงเป็นบุคคลธรรมดา ให้พนักงานเจ้าหน้าที่ตรวจสอบที่อยู่จากข้อมูลทะเบียนประวัติราษฎร ในฐานข้อมูลทะเบียนกลางของกรมการปกครอง สำหรับกรณีที่ผู้มีสิทธิในที่ดินข้างเคียงเป็นนิติบุคคล ให้ตรวจสอบที่อยู่จากข้อมูลธุรกิจของกรมพัฒนาธุรกิจการค้ามาตรา 2 ในกรณีที่ที่อยู่ที่ผู้มีสิทธิในที่ดินข้างเคียงที่เคยติดต่อหรือได้แจ้งไว้ต่อพนักงานเจ้าหน้าที่และที่อยู่ที่พนักงานเจ้าหน้าที่ตรวจสอบได้เป็นที่อยู่เดียวกัน ให้แจ้งไปยังที่อยู่นั้นหนึ่งฉบับมาตรา 3 ข้อ ๓ ในกรณีที่ผู้มีสิทธิในที่ดินข้างเคียงได้รับการติดต่อให้มาระวังแนวเขตตามข้อ ๒ แล้ว แต่ไม่มา ให้พนักงานเจ้าหน้าที่แจ้งเป็นหนังสือให้ผู้มีสิทธิในที่ดินข้างเคียงมาลงชื่อรับรองแนวเขตหรือคัดค้านการรังวัดภายในสามสิบวันนับแต่วันที่ได้ส่งหนังสือ โดยส่งทางไปรษณีย์ลงทะเบียนตอบรับไปยังที่อยู่ตามข้อ ๒มาตรา 3 อีกครั้งหนึ่ง ในกรณีที่ผู้มีสิทธิในที่ดินข้างเคียงได้มาระวังแนวเขตแล้ว แต่ไม่ยอมลงชื่อรับรองแนวเขตโดยไม่คัดค้านการรังวัด ให้พนักงานเจ้าหน้าที่แจ้งเป็นหนังสือให้ผู้มีสิทธิในที่ดินข้างเคียงมาลงชื่อรับรองแนวเขตหรือคัดค้านการรังวัดภายในสามสิบวันนับแต่วันที่ได้ส่งหนังสือมาตรา 3 โดยส่งทางไปรษณีย์ลงทะเบียนตอบรับไปยังที่อยู่ตามข้อ ๒ หรือตามที่อยู่ที่ผู้มีสิทธิในที่ดินข้างเคียงได้แจ้งไว้ในวันที่ทำการรังวัดอีกครั้งหนึ่งมาตรา 4 ข้อ ๔ ในกรณีที่ไม่สามารถติดต่อผู้มีสิทธิในที่ดินข้างเคียงให้มาระวังแนวเขตได้ ให้พนักงานเจ้าหน้าที่แจ้งเป็นหนังสือให้ผู้มีสิทธิในที่ดินข้างเคียงมาลงชื่อรับรองแนวเขตหรือคัดค้านการรังวัดภายในสามสิบวันนับแต่วันที่ได้ส่งหนังสือ โดยส่งทางไปรษณีย์ลงทะเบียนตอบรับไปยังที่อยู่ตามข้อ ๒มาตรา 4 อีกครั้งหนึ่งและปิดหนังสือแจ้งเพื่อให้ผู้มีสิทธิในที่ดินข้างเคียงนั้นมาลงชื่อรับรองแนวเขตหรือคัดค้านการรังวัดไว้ ณ สำนักงานที่ดินแห่งท้องที่ซึ่งที่ดินนั้นตั้งอยู่ และสำนักงานเขตหรือที่ทำการขององค์กรปกครองส่วนท้องถิ่นหรือที่ทำการกำนันหรือที่ทำการผู้ใหญ่บ้านแห่งท้องที่ซึ่งที่ดินนั้นตั้งอยู่มาตรา 4 แห่งละหนึ่งฉบับ เพื่อให้ผู้มีสิทธิในที่ดินข้างเคียงนั้นมาลงชื่อรับรองแนวเขตหรือคัดค้านการรังวัด ทั้งนี้ ให้ถือว่าผู้มีสิทธิในที่ดินข้างเคียงได้รับหนังสือแจ้ง เมื่อพ้นระยะเวลาสิบห้าวันนับแต่วันที่ปิดหนังสือแจ้งมาตรา 5 ข้อ ๕ ในกรณีที่สำนักงานที่ดินแห่งท้องที่ซึ่งที่ดินนั้นตั้งอยู่ได้นำระบบอิเล็กทรอนิกส์มาใช้ในการติดต่อหรือแจ้งผู้มีสิทธิในที่ดินข้างเคียงตามข้อ ๒ ข้อ ๓ และข้อ ๔ แล้ว และผู้มีสิทธิในที่ดินข้างเคียงได้แจ้งที่อยู่ไปรษณีย์อิเล็กทรอนิกส์และแสดงความประสงค์ให้ดำเนินการดังกล่าวได้มาตรา 5 ให้ถือว่าสำนักงานที่ดินแห่งท้องที่ซึ่งที่ดินนั้นตั้งอยู่ได้ส่งหนังสือถึงผู้มีสิทธิในที่ดินข้างเคียงตามวันและเวลาที่หนังสือนั้นได้เข้าสู่ระบบไปรษณีย์อิเล็กทรอนิกส์ของผู้มีสิทธิในที่ดินข้างเคียงมาตรา 6 ข้อ ๖ การติดต่อหรือการแจ้งผู้มีสิทธิในที่ดินข้างเคียงให้มาระวังแนวเขตที่ดำเนินการไปแล้วก่อนวันที่กฎกระทรวงนี้ใช้บังคับ ให้ดำเนินการตามกฎกระทรวง ฉบับที่ ๓๑ (พ.ศ. ๒๕๒๑) ออกตามความในพระราชบัญญัติให้ใช้ประมวลกฎหมายที่ดิน พ.ศ. ๒๔๙๗ ต่อไปจนแล้วเสร็จให้ไว้ ณ วันที่ ๒๓ มีนาคม พ.ศ. ๒๕๖๕ พลเอก อนุพงษ์ เผ่าจินดา รัฐมนตรีว่าการกระทรวงมหาดไทยหมายเหตุ :- เหตุผลในการประกาศใช้กฎกระทรวงฉบับนี้ คือ โดยที่กฎกระทรวง ฉบับที่ ๓๑ (พ.ศ. ๒๕๒๑) ออกตามความในพระราชบัญญัติให้ใช้ประมวลกฎหมายที่ดิน พ.ศ. ๒๔๙๗ ได้ใช้บังคับมาเป็นเวลานานประกอบกับในปัจจุบันกรมที่ดินได้นำระบบอิเล็กทรอนิกส์มาใช้ในการปฏิบัติราชการเพื่อให้การติดต่อหรือการแจ้งผู้มีสิทธิในที่ดินข้างเคียงให้มาระวังแนวเขตในการรังวัดสอบเขตโฉนดที่ดินเฉพาะรายสามารถดำเนินการได้อย่างรวดเร็วสมควรปรับปรุงหลักเกณฑ์การติดต่อหรือการแจ้งผู้มีสิทธิในที่ดินข้างเคียงดังกล่าวให้เหมาะสมกับสภาวการณ์ในปัจจุบัน จึงจำเป็นต้องออกกฎกระทรวงนี้